خاریجی ایشلر باخانی مؤولود چاووش‌اوغلو، 22 نوامبردا روسیانین سوچی شهرینده گئچیریله‌جک تورکیه-روسیا-ایران لیدئرلر ذیروه‌سی اؤنجه‌سینده، بو هفته‌سونو آنتالیادا روسیا خاریجی ایشلر باخانی سرگئی لاوروو و ایران خاریجی ایشلر باخانی جواد ظریف ایله بیرلیکده اوچلو خاریجی ایشلر باخانلاری کنفرانسی گئچیره‌جک‌لرینی آچیقلادی.
چاووش‌اوغلو،
"بون‌دان سونرا هانسی آددیم‌لاری آتابیلریک، سوریه‌ده باریشی و ثابت‌لیگی نئجه گئری گتیرریک، آستانا ایله ژنو (سوره‌جلرینی)ی نئجه بیرلشدیره‌بیلیریک، بوتون بو مسئله‌لری دیرلندیرمک ایمکانیمیز اولا‌جاق" دئدی.
تورکیه، روسیا و ایرانین ایشتیراکی ایله 22 نوامبر چرشنبه گونو، روسیانین سوچی شهرینده، سوریه قونولو کونفرانس گئچیریله‌جک.
روسیا پرزیدنتی ولادیمیر پوتینین ائو صاحیبلیگینده گئچیریله‌جک توپلانتییلا پرزیدنت رجب طیب اردوغان 10 گون ایچینده ایکینجی دفعه روسیا سفری گرچکلشدیرمیش اولا‌جاق.
توپلانتیدا ایران پرزیدنتی حسن روحانی‌نین ده ایشتیراکی گؤزلنیلیر.
